Адыгэ сай

Адыгэ саеу гохьы шэплъыбзэр, 
Дэнэку псыпсэу о ушъэбабз, 
Пшъэшъэ ныбжьыкlэу дахэм иубзэр
Бгъашlоу, бгъэгушlоу, ыпсэ ущыщ. 

Нэфылъэ шэплъым инэфы зыгъэр
Бзыпхъэу пфашlыгъэу узэгъэкlугъ,
Уихъырахъишъэу тыдэкlи пхэлъыр 
Гъэтхэ къэгъагъэу къыогъэкlугъ. 

Дахэм ижъыу бзэгоу уриlэу
Адыгэ пшъашъэм уригъэшlон,
Лъытэ шlулъэгъукlэ узэlэпахэу,
Гугъэпlэ къабзэм уринэфын. 

Къоджэ Руслъанид
#АдыгэУсэхэр #адыгские_стихи